ประชาชนลงทะเบียนคนละครึ่งรอบสุดท้ายเต็มแล้ว 28 ล้านสิทธิ์ รับเงินสนับสนุนเพิ่มเติมอีก 1,500 บาท
วันนี้ 1 พฤศจิกายน 2564 รัฐได้เพิ่มวงเงินสนับสนุน โครงการคนละครึ่ง ระยะที่ 3 รอบที่ 3 อีกจำนวน 1,500 บาทต่อคน รวม 4,500 บาทตลอดโครงการ ซึ่งวงเงินสนับสนุนเพิ่มเติมดังกล่าวจะได้รับโดยอัตโนมัติ ประชาชนสามารถใช้จ่ายในโครงการได้จนถึงวันที่ 31 ธันวาคม 2564จากข้อมูลเมื่อวันที่ 25 ตุลาคมที่ผ่านมา มีผู้ลงทะเบียนเข้าร่วมโครงการคนละครึ่ง ระยะที่ 3 เต็มจำนวน 28 ล้านสิทธิ์แล้ว และกระทรวงการคลังได้ประมวลผลผู้ที่ลงทะเบียนไม่สำเร็จ มีจำนวนทั้งสิ้น 119,974 คน ซึ่งจะนำสิทธิ์ที่เหลือดังกล่าวมาเปิดให้ประชาชนลงทะเบียนเข้าร่วมโครงการคนละครึ่ง ระยะที่ 3 อีกครั้งในวันนี้ด้วยเช่นเดียวกัน ล่าสุดมีประชาชนลงทะเบียนรับสิทธิ์ที่เหลือเต็มแล้วในเวลาประมาณ 8.39 น. ที่ผ่านมา